Minunile din Țara Făgetului. Bisericile de lemn care rezistă de peste trei secole și jumătate. În unele se țin slujbe și astăzi
Bisericile de lemn din zona Făgetului, județul Timiș, reprezintă adevărate bijuterii ale arhitecturii tradiționale românești. Mai puțin cunoscute decât suratele lor din zona Maramureșului, în Banat, în satele din zona Făgetului, s-au păstrat un număr de 16 biserici de lemn. Unele sunt mai vechi de trei secole și jumătate, dar sunt folosite și în prezent de comunități pentru diverse slujbe și evenimente.